شورا نگہبان

شورای نگہبان  (مکمل ناں قانونِ اساسی دی شوریٰ نگہبان) ایرانی سیاسی نظام دا سب توں اہم تے زیادہ اثر و رسوخ والا ادارہ اے جس دے ارکان دی کُل تعداد 12 ہُندی اے جنہاں وچ ایران دی مجلس (پالیمنٹ) ول توں 6 قانونی ماہرین نامزد کیتے جاندے نیں جنہاں دی تقرری دی حتمی منظوری ایران دی عدلیہ دے سربراہ (چیف جسٹس) دیندے نیں جدونکہ رہبر معظم (سپریم لیڈر) ولوں 6 فقہی (ماہرین اسلامی فقہ) مقرر کیتے جاندے نیں۔ اس ادارے دے موجودہ سربراہ آیت اللہ احمد جنتی نیں۔

 اختیارات 
ایرانی آئین دے مطابق قانون پیش کرنا تے انہاں دی منظوری دینا پارلیمنٹ (مجلس) دا کم اے تاہم مجلس ولوں منظورہ کردہ تمام قوانین دی حتمی منظوری شوری نگہبان ولوں دتی جاندی اے۔ ایران دے آئین دی دفعہ 96 دے مطابق شورای نگہبان مجلس ولوں منظورہ کردہ قوانین نوں غیر اسلامی یا غیر آئینی ثابت ہونے اُتے ویٹو کرنے دا اختیار رکھدی اے۔

شورای نگہبان ایران دی آئینی عدالت (constitutional court) دا کردار وی ادا کردی اے جس دے تحت ایرانی آئین دی تشریح کرنے دا اختیارات وی اسی دے کول اے۔

ایرانی آئین دے مطابق ایران وچ عوامی ووٹ دے ذریعے منتخب ہونے والے تمام امیدواراں (صدر، ارکان پالیمنٹ تے ارکان مجلس خبرگان) دی منظوری وی شورای نگہبان دیندی اے۔

 ہور ویکھو 
 ایران
مجلس خبرگان رہبری
 باہرلےجوڑ 

شوریٰ نگہبان (ایران) دی ویب سائیٹ 
 حوالے 

گٹھ:انتخابی لجنہ
گٹھ:ایران
گٹھ:ایرانی قانون
گٹھ:حکومت ایران
گٹھ:شریعت بلحاظ ملک
گٹھ:الیکشن کمیشن
گٹھ:ایران